|  |
| --- |
| **Republika e Kosovës**  **Republika Kosova-Republic of Kosovo**  ***Qeveria –Vlada-Government***  **MINISTRIA E ARSIMIT, SHKENCËS, TEKNOLOGJISË DHE INOVACIONIT**  **MINISTARSTVO OBRAZOVANJE, NAUKE, TEHNOLOGIJE I INOVACIJE**  **MINISTRY OF EDUCATION SCIENCE, TECHNOLOGY AND INNOVATION** |

**AKTIVITETET KRYESORE PËR PERIUDHËN SHKURT - MAJ 2020**  
Prishtinë, 15.05.2020

Menjëherë pas pranimit të mandatit, me datë 04 shkurt 2020, Ministria e Arsimit, Shkencës, Teknologjisë dhe Inovacionit (MAShTI) ka filluar me implementimin e objektivave në kuadër të programit qeverisës.

**MINISTRIA dhe FUNKSIONALIZMI I SAJ**

* Jemi duke punuar rreth plotësim-ndryshimit të rregullores për organizim të brendshëm të MAShTI-t me qëllim të rikthimit të funksionalitetit të Ministrisë përmes një organogrami funksional.
* **Normalizimi i procesit mësimor në Komunën e Kamenicës**, pas reformës për riorganizimin e procesit mësimor në këtë komunë.
* Kemi **aprovuar në Qeveri propozim-vendimin për kompensimin e dëmeve** të shkaktuara **në infrastrukturën shkollore** (me 06.02.2020) nga erërat e forta dhe moti i lig në Komunën e Istogut dhe Pejës.
* Kemi **ri-alokuar dhe racionalizuar** **buxhetin** për të mundësuar realizimin e prioriteteve e planit qeverisës.
* **Kemi rritur buxhetin në kategorinë e bursave**
* Kemi rritur **nivelin e përgjegjësisë institucionale**

**PROJEKTET**

* **Kemi konsoliduar ecurinë e projekteve të mbështetura nga donatorët**
* Jemi në fazë të avancuar me procesin e arritjes së **marrëveshjes me ShBA-në për themelimin e Komisionit Kosovë-ShBA për bursat Fulbright.** Një arritje e konsiderueshme kjo për **fuqizimin e bashkëpunimit ndërmjet Kosovës dhe ShBA-së në fushën e arsimit të lartë**
* **Kemi nënshkruar marrëveshje me Bankën Gjermane për Zhvillim (KfW) për grantin në shumë prej 7 milionë euro** për realizimin e projektit “Fondi i Sfidave të Kosovës - Arsimi Profesional dhe Trajnimi.”
* Jemi në proces të finalizimit të **memorandumeve të bashkëpunimit në fushën e arsimit** me Rep. e Çekisë, Rep. e Hungarisë, Qeverinë e Luksemburgut, ADA-n Austriake, Caritasi-n Zviceran, GIZ-in gjerman, etj.

**AKREDITIMI**

* **Përzgjedhja e Drejtorit të Agjencisë Kosovare për Akreditim**
* **Metodën e vlerësimit të IAL-ve (vlerësim në distancë)**

**ORGANIZIMI I MËSIMIT NË DISTANCË**

* Udhëzime te të gjitha institucionet arsimore për zbatimin e masave për parandalimin e shpërndarjes së virusit COVID-19.
* Programi i mësimit në distancë është realizuar në përputhje me planprogramet mësimore të Republikës së Kosovës.
  + **Mësimet për klasën 1-9 në televizionin publik RTK (23 mars 2020)**
  + **Në platformën online: emesimi.rks-gov.net (klasët 1-9) (23 mars 2020)**
  + **Platforma online për edukimin e hershëm (parashkollor): edukimihershem.rks-gov.net (moshat 0-6 vjec) (16 prill 2020)**
  + **Platformën për mësimin gjithëpërfshirës për fëmijët me nevoja të veçanta (29 prill 2020).**
* Janë përpiluar udhëzues, p.sh. “Udhëzuesi për Vlerësimin e Nxënësve gjatë Mësimit në Distancë.”
* Kemi bërë përpjekje sa i përket pajisjes së fëmijëve (familjeve) që kanë mungesë të pajisjeve elektronike për ndjekjen e mësimit në distance.

**Kronologji e veprimeve dhe aktiviteteve rreth organizimit dhe mbarëvajtjes së mësimit në distancë**

* Me 18 mars 2020, ka filluar xhirimi i video-materialeve për mësimin në distancë;
* Me 23 mars 2020, ka filluar transmetimi i mësimit në distancë në RTK si dhe është lansuar kanali zyrtar i MAShTI-t në YouTube. Fillimisht për klasat 1-5, për lëndët gjuhë amtare dhe matematikë, për t’u zgjeruar brenda një jave edhe për klasat 6-9.
* Me 6 prill, MAShTI filloi transmetimin e përmbajtjes mësimore në distancë me orar të ngjeshur duke përfshirë më shumë se 70% të lëndëve mësimore. Pjesëmarrja e nxënësve është prej më shumë se 90 %.
* Me 16 prill, në bashkëpunim dhe me përkrahje të “UNICEF” dhe “Save the Children”, MAShTI ka lansuar platformën “Edukimi në Distancë – Kujdesi, Zhvillimi dhe Edukimi në fëmijërinë e hershme për moshën 0-6 vjeç”.
* Me 18 prill, janë përfunduar video-xhirimet në shkollën “Qamil Batalli”, në Prishtinë ku janë prodhuar 1800 video-njësi mësimore. Aktualisht kemi rreth 1000 njësi mësimore të cilat janë në post-produksion dhe auditim.
* Në fillim të muajit prill, MAShTI filloi prodhimin e video-ligjëratave edhe në gjuhë turke dhe në gjuhën boshnjake, këto xhirime ende po vazhdojnë në shkollën “Emin Duraku” në Prizren.
* Aktualisht jemi duke i përgatitur video-ligjëratat në gjuhën angleze.
* Kemi përcaktuar Detyrat dhe Përgjegjësitë për Realizimin e Mësimit në Distancë, përmes një udhëzuesi të veçantë të dërguar tek DKA-të me datë 30 mars 2020.
* Më 30 mars 2020, kemi dërguar dokumentin “Udhëzime për Drejtoritë Komunale të Arsimit për Realizimin e Mësimit online për Shkollat e Mesme të Larta (ShML).”
* Më 30 mars 2020 kemi dërguar dokumentin “Udhëzime për Drejtoritë Komunale të Arsimit për Realizimin e Mësimit online për Shkollat e Mesme të Larta Profesionale (ShMLP) dhe Qendrat e Kompetencës.”
* Më 14 prill 2020 kemi nxjerrë dokumentin “Udhëzime për Drejtoritë Komunale të Arsimit (DKA) dhe Qendrat Burimore për Realizimin e Mësimit në Distancë për Fëmijët/Nxënësit me Nevoja të Veçanta.”
* Më 24 prill 2020 kemi nxjerrë “Udhëzuesin për Vlerësimin e Nxënësve gjatë Mësimit në Distancë.”
* Me 29 prill 2020, në bashkëpunim dhe me mbështetje të “Save the Children” kemi lansuar platformën për mësimin gjithëpërfshirës për fëmijët me nevoja të veçanta.
* Është themeluar grupi për ndihmë psikologjike nxënësve gjatë pandemisë dhe izolimit.
* Kemi koordinuar punën me të gjitha DKA-të për organizimin e mësimit në distancë për shkollat e mesme dhe shkollat profesionale.
* Kemi qenë në kontakt me të gjitha Institucionet e Arsimit të Lartë (IAL) në nivel vendi të cilat kanë dorëzuar rregullisht raporte për mbarëvajtje të mësimit në distancë.
* Kemi bërë përpjekje sa i përket pajisjes së fëmijëve (familjeve) që kanë mungesë të pajisjeve elektronike për ndjekjen e mësimit në distancë ku është ofruar mbështetje e rëndësishme nga dotanorë të ndryshëm sikurse: Elkos Group, Kompania Ecolog, komunat dhe donatorët individualë, Banka Botërore, GIZ-i gjerman, etj.

**Punë legjislative dhe aktivitete tjera**

* Është bërë shfuqizimi i Udhëzimit Administrativ (Nr. 03/2018) për Gjuhët e Huaja në Programin e Studimit të Ciklit të Dytë dhe të Tretë i cili ishte aprovuar në mënyrë të kundërligjshme;
* Është themeluar Grupi Punues për hartimin e Ligjit për Tekste Shkollore;
* Është formuar Këshilli i Ekspertëve për Programe dhe Tekste Shkollore;
* Është formuar Komisioni Shtetëror për Maturën 2020;
* Është përgatitur Granti Specifik për Arsim;
* Janë pranuar dorëshkrimet për tekstet e reja shkollore për klasat 3, 8, 12 si dhe për dorëshkrimet të cilat nuk janë vlerësuar pozitivisht nga recensentët nga procesi i vitit të kaluar (2019);
* Jemi në proces të përzgjedhjes së recensentëve për vlerësimin dorëshkrimeve;
* Është përfunduar Raporti i Vlerësimit të Planit Strategjik të Arsimit në Kosovë 2017-2021.